TERCERA-PART-ANNA-KARENINA	Segar e recuélher eth blat e era civada, apilerar-les ena aira, bàter e desseparar es grans entath sème e hèr era semiada ena tardor, tot aquerò que semble simple, corrent e de bon hèr; mès, entà hè'c enes tres o quate setmanes que mos balhe era Natura, ei de besonh que toti, en tot començar pes mès vielhs e enquia es mainatges, tota era gent rurau, trabalhe sense pòsa, tres còps mès que de costum, en tot neurir-se damb kwas damb cèba e pan brun, en tot profitar entath trabalh es nets e non dormir senon tres o quate ores ath dia.